अगस्त्य मला

अगस्त्य मला (Agastya Mala) या अगस्त्यर्कूडम (Agasthyarkoodam) भारत की पश्चिमी घाट पर्वतमाला का एक 1,868 मीटर (6,129 फुट) ऊँचा पर्वत है। यह अगसत्यमाला संरक्षित जैवमंडल का भाग है, जो केरल राज्य के पतनमतिट्टा, कोल्लम व तिरुवनन्तपुरम ज़िलों और तमिल नाडु राज्य के कन्याकुमारी व तिरूनेलवेली ज़िलों की सीमाओं पर विस्तारित है। ताम्रपर्णी नदी यहाँ से उत्पन्न होती है और तिरूनेलवेली ज़िले की ओर बह जाती है। अगस्त्यर्कूडम ऋषि अगस्त्य से सम्बन्धित तीर्थ है, जो हिन्दू पुराण के सप्तऋषि में से एक थे और तमिल मान्यता में तमिल भाषा के पिता और सर्वप्रथम तमिल व्याकरण, अगत्तियम, के संकलक थे। इस शिखर पर अगस्त्य की एक छोटी मूर्ति है, जहाँ श्रद्धालु पूजा करने आते हैं।Richard S Weiss 2009, p. 50–51, 81–82] and [Klaus Klostermaier (2003), A Concise Encyclopedia of Hinduism, Oxford: Oneworld Publications, ISBN 1-85168-175-2, page 17

 इन्हें भी देखें 
 अगसत्यमाला संरक्षित जैवमंडल
 ऋषि अगस्त्य
 पश्चिमी घाट

 सन्दर्भ 

श्रेणी:पश्चिमी घाट के पर्वत
श्रेणी:तिरुवनन्तपुरम ज़िले में पर्यटन आकर्षण
श्रेणी:केरल में पर्यटन
श्रेणी:केरल के पर्वत
श्रेणी:तिरुवनन्तपुरम ज़िले का भूगोल